Document ID: 31999D0035

31999D0035
L 009/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 9 декември 1998 година
относно процедурите за прилагане на Директива 95/57/ЕО на Съвета относно събирането на статистическа информация в областта на туризма
(нотифицирано под номер С(1998) 3950)
(текст от значение за ЕИП)
(1999/35/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 95/57/ЕО на Съвета от 23 ноември 1995 г. относно събирането на статистическа информация в областта на туризма (1), и по-специално членове 3, 7 и 10 от нея,
като има предвид, че за да улесни събирането на хармонизирана статистика е необходимо да бъдат определени дефинициите, които трябва да се прилагат към характеристиките на събраните данни,
като има предвид, че за да улесни събирането на данните, е необходимо да се определят процедурите за предаване на нужните данни,
като има предвид, че по време на преходния период е целесъобразно да се предоставят необходимите дерогации за държавите-членки, за да им се позволи да адаптират своите национални статистически системи към изискванията на Директива 95/57/ЕО;
като има предвид, че мерките, предвидени в това решение, са в съответствие със становището на Статистическия програмен комитет, учреден с Решение 89/382/ЕИО, Евратом,
ПРИЕ НАСТОЯЩОТО РЕШЕНИЕ:
Член 1
Определенията, които трябва да се прилагат при характеристиките на събраните данни и промените в категоризирането по географски области в съответствие с член 3 от Директива 95/57/ЕО, са посочените в приложение I.
Член 2
Подробните правила за процедурите за предаване на данните във връзка с прилагането на член 7 от Директива 95/57/ЕО са посочени в приложение II.
Член 3
Дерогациите, които трябва да се предоставят на държавите-членки във връзка с прилагането на член 10 от Директива 95/57/ЕО, са посочени в приложение III.
Член 4
Адресати на настоящото решение са държавите-членки.
Съставено в Брюксел на 9 декември 1998 година.

Labels: 12
15
19
0